

**2013 жылға арналған Жақсы ауданының аумағында тұратын халықтың нысаналы топтарына жататын тұлғалардың қосымша тізбесін белгілеу туралы**

***Күшін жойған***

Ақмола облысы Жақсы ауданы әкімдігінің 2012 жылғы 24 желтоқсандағы № А-11/509 қаулысы. Ақмола облысының Әділет департаментінде 2013 жылғы 16 қаңтарда № 3613 болып тіркелді. Қолданылу мерзімінің аяқталуына байланысты күші жойылды - (Ақмола облысы Жақсы ауданы әкімі аппаратының 2014 жылғы 18 қыркүйектегі № 04-942 хатымен)

      Ескерту. Қолданылу мерзімінің аяқталуына байланысты күші жойылды - (Ақмола облысы Жақсы ауданы әкімі аппаратының 18.09.2014 № 04-942 хатымен).

      РҚАО ескертпесі.

      Құжаттың мәтінінде түпнұсқаның пунктуациясы мен орфографиясы сақталған.

      «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңының 31, 37 баптарына, «Халықты жұмыспен қамту туралы» Қазақстан Республикасының 2001 жылғы 23 қаңтардағы Заңының 5, 7 баптарына сәйкес, Жақсы ауданының әкімдігі **ҚАУЛЫ ЕТЕДІ:**

      1. 2013 жылға арналған Жақсы ауданының аумағында тұратын халықтың нысаналы топтарына жататын тұлғалардың қосымша тізбесі белгіленсін:

      1) ұзақ уақыт (бір жылдан артық) жұмыс істемейтін тұлғалар;

      2) 21-ден 29 жасқа дейінгі жастар;

      3) бірде бірі жұмыс істемейтін отбасылардың тұлғалары;

      4) емделудің толық курсынан өткен туберкулезбен ауыратындар;

      5) техникалық және кәсіптік білім беру оқу орындарының түлектері;

      6) уақытша және мезгілдік жұмыстардың мерзімі өткендіктен босатылған тұлғалар;

      7) 18 жасқа дейінгі балалары бар ата-аналар.

      2. Осы қаулының орындалуын бақылау аудан әкімінің орынбасары А.Ж. Бралинаға жүктелсін.

      3. Осы қаулы Ақмола облысының Әділет департаментінде мемлекеттік тіркелген күнінен бастап күшіне енеді және ресми жарияланған күнінен бастап қолданысқа енгізіледі.

*Аудан әкімі                                И.Қабдуғалиев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК